મૃતક બાળક અભિષેકના પિતા રાજેશ થાપા છેલ્લા બે માસથી આ ફેક્ટરીમાં પરિવાર સાથે મજૂરી કામ કરતા હતા સંતાનમાં અભિષેક ઉપરાંત એક પુત્ર હોવાનું તથા મૃતકના પિતા લક્ષ્મણસિંહ ઇન્દ્રસિંહ સાત માસથી આ ફેક્ટરીમાં મજુરી કામ કરતા હતા તેમની એક માત્ર પુત્રી હતી. શ્રી પોલીમર્સ ના માલિક ભરતભાઈ દઢણીયા હોવાનું અને હાલ ફેકટરીનું સંચાલન તેમનો પુત્ર જય તથા અન્ય જયદીપ સંચાલન કરી રહ્યાનું પોલીસસૂત્રોએ જણાવ્યું હતું બંને બાળકો ના પાણીમાં ડૂબી જતાં મૃત્યુ પામ્યા બાદ તેમના મૃતદેહ બહાર કાઢી પીએમ કેમ ના કરાવ્યું અને પોલીસને જાણ ન કરાય તે અંગે પોલીસે તપાસ હાથ ધરી છે, ઉપરાંત પોલ્યુશન બોર્ડ ના નિયમ અનુસાર પ્રદૂષિત પાણીનો નિકાલ કરવાનો રહેતો હોય છે, ત્યારે ફેક્ટરી ના કમ્પાઉન્ડમાંજ સાત ફૂટ ઉંડો પ્રદૂષિત પાણી નો ખાડો ભરાયેલો હોય પ્રદૂષણ નિયમનો ભંગ થયો છે કે કેમ તે અંગે પણ પોલીસે તપાસ હાથ ધરી પ્રદૂષણ બોર્ડ ની જાણ કરશે તેવું સૂત્રોએ જણાવ્યું હતું. બનાવ અંગે આર.ટી.આઈ એક્ટિવેટ વિક્રમસિંહ જાડેજાએ પીએમ રિપોર્ટમાં પ્રદૂષિત પાણીથી મોત નિપજ્યાનું બહાર આવે તો જવાબદારો સામે પગલા લેવા માંગ કરી હતી.